text: Trygheden er højest i Sydøstjylland
  26 februar 2018 kl. 09.51
  Borgerne i Sydøstjyllands Politikreds føler sig mere trygge i deres nærområde end de, der bor Syd- og Sønderjyllands Politikreds.
  
  I Sydøstjyllands Politikreds oplever 90,3 procent af borgerne at føle sig trygge i deres nabolag. I Syd- og Sønderjyllands Politikreds er 85,3 procent trygge i deres nærområde. 
  Det viser den årlige undersøgelse, der måler danskernes tryghed i deres nabolag og deres tillid til politiet. Undersøgelsen kaldes Tryghedsindekset og udarbejdes hvert år af Dansk Politi i samarbejde med Danmarks Statistik og 2017-tallene blev offentliggjort mandag.
  Følelsen af tryghed i Sydøstjyllands Politikreds var sidste år stort set på niveau med 2016, hvor 90 procent af borgerne oplevede tryghed i nabolaget, mens tryghedsfølelsen blandt borgere i Syd- og Sønderjyllands Politi er faldet fra 89 procent i 2016 til 85,4 sidste år.
  Den generelle tryghedfølelse på landsplan ligger på 85,7 procent i 2017 og er faldet fra 89,1 procent i 2016.
  Rapporten er baseret på mere end 11.000 besvarelser, som er indsamlet fra juni til oktober 2017. Alle undersøgelsens resultater kan læses her
  